Document ID: 32014R0893

KOMISJONI RAKENDUSMÄÄRUS (EL) nr 893/2014,
14. august 2014,
millega keelatakse Atlandi ookeanis ida pool 45° läänepikkust ja Vahemeres hariliku tuuni püük Itaalias, Portugalis ja Hispaanias registreeritud mõrdadega
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
ning arvestades järgmist:
(1)
Nõukogu 20. jaanuari 2014. aasta määrusega (EL) nr 43/2014 (millega määratakse 2014. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu) (2) on kindlaks määratud hariliku tuuni kogus, mida Euroopa Liidu kalalaevad tohivad 2014. aastal püüda Atlandi ookeanis ida pool 45° läänepikkust ja Vahemeres.
(2)
Nõukogu 6. aprilli 2009. aasta määruses (EÜ) nr 302/2009, milles käsitletakse Atlandi ookeani idaosas ja Vahemeres hariliku tuuni varude taastamise mitmeaastast kava, millega muudetakse määrust (EÜ) nr 43/2009 ning tunnistatakse kehtetuks määrus (EÜ) nr 1559/2007, (3) on nõutud, et liikmesriigid teatavad komisjonile üle 24 meetri pikkustele laevadele eraldatud individuaalsed kvoodid. Kui tegemist on alla 24 meetri pikkuste kalapüügilaevade ja mõrdadega, peavad liikmesriigid komisjonile teatama vähemalt tootjaorganisatsioonidele või samalaadse püügivahendiga kala püüdvate kalapüügilaevade rühmale eraldatud kvoodi.
(3)
Ühise kalanduspoliitika eesmärk on ettevaatusprintsiibile tuginedes tagada kalandussektori pikaajaline elujõulisus vee-elusressursside säästva kasutamise kaudu.
(4)
Määruse (EÜ) nr 1224/2009 artikli 36 lõike 2 kohaselt teatab komisjon asjaomastele liikmesriikidele, kui ta teeb liikmesriikide esitatud teabe või tema enda käsutuses oleva muu teabe põhjal kindlaks, et ELile, liikmesriigile või liikmesriikide rühmale kättesaadavad kalapüügivõimalused tuleb lugeda ammendatuks ühe või enama püügivahendi või laeva jaoks, ning keelustab vastava kalavaru või kalavarude rühma püügi vastavas piirkonnas ja vastavate püügivahendite kasutamise sellise püügitegevusega seotud laevadele.
(5)
Komisjoni käsutuses oleva teabe põhjal loetakse ammendatuks Itaalias, Portugalis ja Hispaanias registreeritud mõrdadele eraldatud hariliku tuuni püügivõimalused Atlandi ookeanis ida pool 45° läänepikkust ja Vahemeres.
(6)
Itaalia teatas komisjonile 7. juulil 2014, et ta peatas oma 2014. aastal hariliku tuuni püügiga tegelenud kolme mõrra püügitegevuse alates 2014. aasta 29. juuni kella 15.00st.
(7)
Portugal teatas komisjonile 16. juulil 2014, et ta peatas oma 2014. aastal hariliku tuuni püügiga tegelenud kolme mõrra püügitegevuse alates 2014. aasta 15. juuli kella 00.00st.
(8)
Hispaania teatas komisjonile 10., 18. ja 20. juunil 2014, et ta peatas oma 2014. aastal tuunipüügiga tegelenud nelja mõrra püügitegevuse järgmiselt: kahel tuunimõrral alates 10. juunist, ühel tuunimõrral alates 19. juunist ning ühel tuunimõrral alates 20. juunist, selle tulemusena on igasugune püügitegevus keelatud alates 2014. aasta 20. juuni kella 00.00st.
(9)
Ilma et see piiraks eespool nimetatud Itaalia, Portugali ja Hispaania võetud meetmeid, on vaja, et komisjon kinnitaks hariliku tuuni püügi keelamist Atlandi ookeanis ida pool 45° läänepikkust ja Vahemeres Itaalias registreeritud mõrdade puhul alates 2014. aasta 29. juuni kella 15.00st, Portugalis registreeritud mõrdade puhul alates 2014. aasta 15. juuli kella 00.00st ning Hispaanias registreeritud mõrdade puhul hiljemalt alates 2014. aasta 20. juuni kella 00.00st,
ON VASTU VÕTNUD KÄESOLEVA MÄÄRUSE:
Artikkel 1
Alates 2014. aasta 29. juuni kella 15.00st on Atlandi ookeanis ida pool 45° läänepikkust ja Vahemeres keelatud hariliku tuuni püük Itaalias registreeritud mõrdadega.
Kõnealuste mõrdadega alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 2
Alates 2014. aasta 15. juuli kella 00.00st on Atlandi ookeanis ida pool 45° läänepikkust ja Vahemeres keelatud hariliku tuuni püük Portugalis registreeritud mõrdadega.
Kõnealuste mõrdadega alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 3
Alates hiljemalt 2014. aasta 20. juuni kella 00.00st on Atlandi ookeanis ida pool 45° läänepikkust ja Vahemeres keelatud hariliku tuuni püük Hispaanias registreeritud mõrdadega.
Kõnealuste mõrdadega alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 4
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. august 2014

Labels: 8
18
6
20